Kolumbiaiak és venezuelaiak tízezrei vettek részt vasárnap egy ingyenes koncerten, amelyet a két országot összekötő hídon tartottak. A Grammy-díjas rockművész, Juanes ünnepelte a Kolumbia, Venezuela és Ecuador közötti diplomáciai válság végét, valamint a régión belüli békés kapcsolatok továbbfejlesztését. A "Béke határok nélkül" koncertet a Simón Bolívar híd tetején rendezték meg, amely összeköti Cúcuta kolumbiai városát San Antonio del Táchira venezuelai várossal. "Sokkal praktikusabb és egyszerűbb lett volna ezt egy városban megtenni" - mondta Juanes a Miami Heraldnak - "de a határ a béke szimbóluma minden ország között. És ez az üzenet mindenkihez szól, Latin-Amerika összes országához és az Egyesült Államokhoz is."
Ecuador most Kolumbia és Venezuela szövetségese.